کدودوقن ايت اکن دڤرکوکوهکن لاڬي دڠن کوجودن ۏيلودروم عزيزالحسني اوڠ برنيلاي RM12 جوتا دسيني يڠ اکن دبينا تيدق لاما لاڬي دان دجڠک سياڤ ڤد ڤڠهوجوڠ تاهون دڤن.
"راماي سديا معلوم ڤنچاڤاين راماي اتليت سوکن کلاهيرن ترڠڬانو يڠ کونسيستن سهيڠڬ مڠهارومکن نام نڬري دان نڬارا دالم ڤلباڬاي اچارا يڠ دتنديڠي.
"ساي اوچڤ تهنيه کڤد منتري بسر (داتوق سري احمد رزيف عبدالرحمن) کران ترڠڬانو چمرلڠ دان کونسيستن دالم سوکن يڠ ملاهيرکن راماي ڤلاڤيس بهارو سهيڠڬ کجاڬوه دنيا (عزيزالحسني)،" اوجرڽ.
بلياو برکات دمکين دالم سيدڠ اخبار سلڤس مجليس ڤرلتقن باتو اساس ۏيلودروم برکنا؞ن دبالاي بسر دکت سيني ڤتڠ سمالم يڠ دسمڤورناکن اوليه منتري بسر، احمد رزيف عبدالرحمن.
يڠ نوروت حاضير، يڠ دڤرتوا ديوان اوندڠن نڬري، داتوق محمد زوبير امبوڠ ستيا؞وسها کراجا؞ن نڬري، داتوق وان ناواوي وان اسماعيل ڤڠروسي جاوتنکواس بليا، سوکن دان سومبر ما؞نسي نڬري، داتوق روزي مامت دان ڤڬاواي ڤمباڠونن دوڠون، داتوق دين ادم.
بلياو منجلسکن ويلودروم دڠن ريکا بنتوق ويلودروم Roubaix دڤرنچيس ايت دبري نام ۏيلودروم عزيزالحسني اوڠ سباڬاي ڤڠهرڬا؞ن دان ڤڠحرمتن کڤد اتليت کلاهيرن دا؞يره اين يڠ مڠهارومکن نام نڬارا دڠن مونچول سباڬاي جاڬوه ڤچوت دنيا.